สวัสดีคะคุณ ดิฉันมีเรื่องจะมาปรึกษาค่ะ พอดีประจำเดือนไม่มาประมาณ2เดือนแล้วค่ะ ตรวจแล้วก็พบว่าไม่ได้ท้องค่ะ แต่อาการมันมีเวียนหัวแล้วก็ปวดหัวบ่อยมากเวลามัดผมแน่นๆก็จะเจ็บมาก รุ้สึกเหมือนมีอะไรอยุ่ในท้องค่ะพอจับดูเหมือนเป็นก้อนๆแล้วจะชอบเจ็บท้องค่ะ **ให้นมลููกด้วยค่ะวันที่24ตุลาก็1ปีเต็มค่ะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นส่วนอาการเวียนหัว ปวดหัวบ่อย ก็อาจเกิดจากจากสาเหตุต่างๆ เช่น การมีความเครียด วิตกกังวล พักผ่อนไม่เพียงพอ นอนไม่หลับ ผลข้างเคียงจากการใช้ยาหรืออาหารเสริมบางชนิด การดื่มชา กาแฟ หรือแอลกอฮอล์ มีภาวะโลหิตจาง เป็นต้น แนะนำให้พักผ่อนให้เพียงพอ ไม่นอนดึก ไม่ดื่มชา กาแฟ และแอลกอฮอล์ หากอาการยังไม่ดีขึ้น ก็ควรไปพบแพทย์เพื่อตรวจค่ะสำหรับการที่คลำได้ก้อนในท้อง และปวดท้อง อาจเกิดจากการมีท้องอืด ท้องผูก หรือมีก้อนเนื้องอกในช่องท้อง ดังนั้น หากคลำได้ก้อนในท้องจริง ก็ควรไปพบแพทย์เพื่อตรวจค่ะ